CELEX: 22007D0147
Language: hr
Date: 2007-10-26 00:00:00
Title: Odluka Zajedničkog odbora EGP-a br. 147/2007 od 26. listopada 2007. o izmjeni Protokola 23. uz Sporazum o EGP-u o suradnji između nadzornih tijela

11/Sv. 032
            
            
               HR
            
            
               Službeni list Europske unije
            
            
               106
            
         22007D0147
   
               L 100/99
            
            
               SLUŽBENI LIST EUROPSKE UNIJE
            
            
               26.10.2007.
            
         
      ODLUKA ZAJEDNIČKOG ODBORA EGP-a
   br. 147/2007
   od 26. listopada 2007.
   o izmjeni Protokola 23. uz Sporazum o EGP-u o suradnji između nadzornih tijela
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Protokol 23. uz Sporazum izmijenjen je Odlukom Zajedničkog odbora EGP-a br. 178/2004 od 3. prosinca 2004. (1).
            
         
               (2)
            
            
               Kako bi se Tijelu za nadzor EFTA-e i državama članicama EFTA-e omogućilo sudjelovanje u političkim raspravama u okviru Europske mreže za tržišno natjecanje koje uključuje razmjenu povjerljivih informacija u skladu s člancima 81. i 82. Ugovora o EZ-u, potreban je pravni okvir kojim će se omogućiti razmjena povjerljivih informacija koje još nisu uređene Sporazumom. Stoga je u Protokol 23. uz Sporazum potrebno unijeti novi članak 1.A,
            
         ODLUČIO JE:
   Članak 1.
   U Protokolu 23. članku 1. Sporazuma dodaje se sljedeći članak:
   
      „Članak 1.A
      S ciljem osiguravanja jedinstvenog tumačenja članaka 53. i 54. Sporazuma i članaka 81. i 82. Ugovora od strane Tijela za nadzor EFTA-e i Komisije EZ-a, Tijelu za nadzor EFTA-e i nadležnim tijelima država članica EFTA-e može se također dopustiti sudjelovanje na sastancima mreže javnih tijela iz uvodne izjave 15. Uredbe Vijeća (EZ) br. 1/2003 isključivo za potrebe rasprava o pitanjima opće politike. Tijelo za nadzor EFTA-e, Komisija EZ-a i nadležna tijela država članica EFTA-e i države članice EZ-a imaju sve ovlasti da si osiguraju sve informacije potrebne u svrhu takvih rasprava o općoj politici u toj mreži. Informacije osigurane u vezi s tim ne smiju se upotrijebiti u svrhu kaznenog progona. To sudjelovanje ne dovodi u pitanje pravo sudjelovanja država članica EFTA-e i Tijela za nadzor EFTA-e odobreno u okviru Sporazuma o EGP-u.”
   
   Članak 2.
   Ova Odluka stupa na snagu 27. listopada 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (2).
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 26. listopada 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 133, 26.5.2005., str. 35.
   
      (2)  Ustavni zahtjevi nisu navedeni.